《赠程穆倩山人》
清代·郭棻

廿载怀君老始逢，瓣香不枉为南丰。纵谈身世悲桑海，屈指知交叹雪鸿。

酒国有人堪独往，砚田无种与时穷。干旌早晚徵耆旧，莫掩邗江半亩宫。

作者简介：（1622—1690）清直隶清苑人，字芝仙，号快庵、快圃。顺治九年进士。授检讨，历赞善。康熙间历官大理寺寺正、内阁学士。奏疏多直言，如停止圈田后仍有私圈之事，皆直陈不讳。工书法，与沈荃有南沈北郭之称。卒谥文清。有《学源堂集》等。